[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2008.4.15

COM(2008) 203 végleges

4. SZ. ELŐZETES KÖLTSÉGVETÉS-MÓDOSÍTÁSI TERVEZET A 2008. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ KIADÁSI KIMUTATÁS III. szakasz – Bizottság

(előterjesztő: a Bizottság)

4. SZ. ELŐZETES KÖLTSÉGVETÉS-MÓDOSÍTÁSI TERVEZETA 2008. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ KIADÁSI KIMUTATÁSIII. szakasz – Bizottság

Tekintettel:

- az Európai Közösséget létrehozó szerződésre és különösen annak 272. cikkére,

- az Európai Atomenergia-közösséget létrehozó szerződésre és különösen annak 177. cikkére,

- a legutóbb az 1995/2006/EK, Euratom tanácsi rendelettel[1] módosított, az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[2] és különösen annak 37. cikkére,

Az Európai Bizottság ezúton terjeszti a költségvetési hatóság elé a 2008. évi általános költségvetés 4. számú előzetes költségvetés-módosítási tervezetét.

AZ ÁLTALÁNOS BEVÉTELI KIMUTATÁS VÁLTOZÁSAI

Az általános bevételi kimutatás változásai külön, a SEI-BUD rendszeren keresztül kerülnek továbbításra. Az általános bevételi kimutatás változásainak angol nyelvű változata tájékoztatásul költségvetési mellékletként csatolva található.

INDOKOLÁS

E 4/2008. számú előzetes költségvetés-módosítási tervezet célja a 2007. évi költségvetés végrehajtásából eredő többlet költségvetésbe történő beállítása. Az Európai Közösségek általános költségvetésére alkalmazandó költségvetési rendelet[3] 15. cikke (3) bekezdésének megfelelően ezen előzetes költségvetés-módosítási tervezet témája kizárólag ez, és az előzetes beszámoló 2008. március 31-i benyújtását követő 15 napon belül be kell nyújtani.

1. A 2007. évi költségvetés végrehajtásából eredő többlet összege 1 528 833 290 EUR (az EFTA-EGT-vel fennálló nettó egyenleg kivételével), amely ebből következően a 2008. évi költségvetésben bevételként szerepel.

A többlet megoszlása a következő:

2007 | EFTA-EGT | Európai Közösségek | Összesen |

A költségvetési év bevételei | 136 671 660,00 | 117 426 308 469,91 | 117 562 980 129,91 |

A folyó év előirányzataival szembeni kifizetések | -122 335 221,52 | -112 905 636 590,67 | -113 027 971 812,19 |

Az N+1. évre átvitt kifizetési előirányzatok | 0,00 | -3 114 011 336,73 | -3 114 011 336,73 |

Az N-1. évről áthozott EFTA-előirányzatok | -2 103 751,46 | 0,00 | -2 103 751,46 |

Az N-1. évről áthozott, fel nem használt előirányzatok megszüntetése | 579 671,59 | 245 683 538,88 | 246 263 210,47 |

Árfolyamkülönbségek az év során | 0,00 | -123 510 791,35 | -123 510 791,35 |

2007. évi költségvetési eredmény | 12 812 358,61 | 1 528 833 290,04 | 1 541 645 648,65 |

2. A többlet költségvetésbe történő beállítása értelemszerűen csökkenti a tagállamok közösségi költségvetéshez való teljes hozzájárulását. Ezt a tagállamonkénti összes csökkenést befolyásolja a saját forrásokra vonatkozó aktualizált előrejelzés (hagyományos saját források, HÉA, GNI), amely tartalmazza a brit korrekció aktualizált összegét is. A Bizottság június elején terjeszti elő az aktualizált előrejelzéseket egy különálló előzetes költségvetés-módosítási tervezetben, amely várhatóan további változásokat okoz a tagállamok hozzájárulásainak összegében.

[1] HL L 390., 2006.12.30., 1. o.

[2] HL L 248., 2002.9.16., 1. o.

[3] HL L 248., 2002.9.16., 1. o.